A4-0187/97

Ψήφισμα σχετικά με την υπογραφή και τη σύναψη διεθνούς συμφωνίας σχετικά με τα πρότυπα στον τομέα της μη βάναυσης παγίδευσης με τον Καναδά και τη Ρωσική Ομοσπονδία

Το Ευρωπαϊκό Κοινοβούλιο,

- έχοντας υπόψη το άρθρο 90, παράγραφος 5, του Κανονισμού του,

- έχοντας υπόψη το ψήφισμά του της 21ης Φεβρουαρίου 1997 σχετικά με τις παγίδες με σιαγόνες ((ΕΕ C 85 της 17.3.1997, σελ.188)),

- έχοντας υπόψη τον κανονισμό (ΕΟΚ) του Συμβουλίου αριθ. 3254/91 για την απαγόρευση της χρήσης παγίδων με σιαγόνες και της εισόδου στην Κοινότητα γουνών και μεταποιημένων προϊόντων από ορισμένα είδη άγριων ζώων καταγωγής χωρών όπου συλλαμβάνονται με παγίδες με σιαγόνες ή με μεθόδους που δεν είναι σύμφωνες με τα διεθνώς συμφωνηθέντα πρότυπα μη βάναυσης παγίδευσης ((ΕΕ L 308 της 9.11.1991, σελ. 1)),

- έχοντας υπόψη την πρόταση της Επιτροπής για την έκδοση κανονισμού του Συμβουλίου για την τροποποίηση του κανονισμού αριθ. 3254/91 (COM(95) 0737 - 95/0357(SYN)) ((EE C 58 της 28.2.1996, σελ. 17)),

- έχοντας υπόψη τη σχετική γνωμοδότησή του σε πρώτη ανάγνωση της 19ης Ιουνίου 1996 ((ΕΕ C 198 της 8.7.1996, σελ. 101)),

- έχοντας υπόψη την έκθεση της Ομάδας Εργασίας για την Ανάπτυξη Διεθνών Προτύπων Μη Βάναυσης Παγίδευσης που υπεβλήθη στις 20 Ιουνίου 1996,

- έχοντας υπόψη τις αποφάσεις που ελήφθησαν στο Συμβούλιο για το Περιβάλλον τον Ιούνιο και το Δεκέμβριο του 1996 και το Μάρτιο του 1997,

- έχοντας υπόψη τις συνεχιζόμενες διαπραγματεύσεις για μία πρόταση απόφασης του Συμβουλίου σχετικά με την υπογραφή και τη σύναψη διεθνούς συμφωνίας σχετικά με τα πρότυπα στον τομέα της μη βάναυσης παγίδευσης με τον Καναδά και τη Ρωσική Ομοσπονδία (COM(97)0017),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0187/97),

1. εκφράζει τη λύπη του για το γεγονός ότι περισσότερους από 16 μήνες μετά την ημερομηνία που θα έπρεπε να είχε τεθεί σε εφαρμογή η απαγόρευση εισαγωγών σύμφωνα με τον κανονισμό 3254/91 και 4 μήνες μετά την αρχική προθεσμία που είχε θέσει το Συμβούλιο για την ολοκλήρωση των διαπραγματεύσεων, η προτεινόμενη συμφωνία δεν έχει κατορθώσει να προσφέρει ικανοποιητικές λύσεις τόσο από άποψη προστασίας των ζώων όσο και από άποψη εμπορικών συναλλαγών,

2. εκφράζει τη λύπη του για το γεγονός ότι το σχέδιο συμφωνίας επιτρέπει τη συνέχιση της χρήσης όλων των παγίδων με σιαγόνες στις τρίτες χώρες για τουλάχιστον άλλα τέσσερα χρόνια και πιθανόν να επιτρέψει το χαρακτηρισμό ορισμένων τύπων παγίδων με σιαγόνες ως μη βάναυσων,

3. εκφράζει τη λύπη του για το γεγονός ότι, όσον αφορά την ποιότητα των συνθηκών διαβίωσης και την επιλεξιμότητα των παγιδευόμενων ζώων, το σχέδιο συμφωνίας που διαπραγματεύτηκε η Επιτροπή δεν έλαβε σοβαρά υπόψη τη θέση των επιστημονικών εμπειρογνωμόνων της ΕΕ,

4. επισημαίνει ότι καμία συμφωνία δεν επετεύχθη με τις Ηνωμένες Πολιτείες,

5. καλεί το Συμβούλιο και την Επιτροπή να:

α) απορρίψουν την προτεινόμενη συμφωνία ως ολοκληρωτικά ανεπαρκή και αναποτελεσματική[semigr ]

β) θέσουν σε εφαρμογή την απαγόρευση επί των εισαγωγών χωρίς περαιτέρω καθυστέρηση[semigr ]

γ) συνεχίσουν τις διαπραγματεύσεις με τρίτες χώρες προκειμένου να καταλήξουν σε ολοκληρωμένη συμφωνία που θα περιλαμβάνει την απαγόρευση όλων των παγίδων με σιαγόνες εντός σύντομου προκαθορισμένου χρονοδιαγράμματος, θα απαιτεί να δρουν οι φονικές παγίδες εντός 30 δευτερολέπτων, θα διασφαλίζει τη χρήση επιλεκτικών μεθόδων παγίδευσης και θα διαθέτει επαρκή μέσα εκτέλεσης χωρίς παρεκκλίσεις[semigr ] οι εκπρόσωποι των αυτόχθονων λαών και των διεθνών οργανώσεων προστασίας των ζώων θα συμμετέχουν στις διαπραγματεύσεις με συμβουλευτικό καθεστώς[semigr ]

δ) εξασφαλίσουν ότι διασφαλίζονται τα δικαιώματα των αυτόχθονων λαών μέσω της προσθήκης ειδικών παραγράφων για τους αυτόχθονους λαούς που λαμβάνουν υπόψη τα συμφέροντά τους[semigr ]

6. καταδικάζει το γεγονός ότι το τετραετές νομικά δεσμευτικό χρονοδιάγραμμα για την πλήρη απαγόρευση των παραδοσιακών συλληπτήριων ποδοπαγίδων με χαλύβδινους σιαγόνες του παραρτήματος 1, άρθρο 4,2 του σχεδίου συμφωνίας της 24.1.1997 (CΟΜ(97)0017) αποσύρθηκε στη διατύπωση της 21.5.1997[semigr ]

7. ζητεί από τον Πρόεδρο να αναθεωρήσει την απόφασή του της 20ής Σεπτεμβρίου 1996 να μην ασκήσει προς το παρόν προσφυγή κατά της Επιτροπής σύμφωνα με το άρθρο 175 της Συνθήκης ΕΚ[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή και στο Συμβούλιο.